INFORMASJONSHEFTE TIL FORELDRE/FORESATTE I

RAKKERUNGAN BARNEHAGE



**Velkommen til Rakkerungan barnehage .**

Rakkerungan barnehage er inspirert av tenkningen til Reggio Emilia, noe dere kan lese mer om i vår Årsplan.

Dette skrivet er ment som en hjelp til dere foreldre/ foresatte. Vi får mange spørsmål i løpet av en barnehagedag, og ved hjelp av dette heftet, håper vi å kunne besvare mange av disse ☺

VELKOMMEN TIL RAKKERUNGAN BARNEHAGE!

Vi ønsker å gi alle barn en trygg oppstart i barnehagen. Å begynne i barnehagen er en ny fase for familien og ofte den første overgangen barnet møter i livet. Hjemme er livet oversiktlig og skjermet, ved barnehage start skal barn og foreldre venne seg til en ny hverdag, med flere omsorgspersoner og muligheter for vennskap, lek og utforskning. Det er en stor omveltning, og det er helt sentralt at barnehagen legger til rette for en oppstart som fremmer trygghet og gode relasjoner, og legger grunnlag for trivsel og utvikling.

Rakkerungan barnehage legger vekt på at foresatte har en aktivrolle i barnehagestarten og vi tilrettelegger for at hvert barn skal få en så god start som mulig.

Nyere forskning sier at det å ha en aktiv foresatte rolle med i tilvenningen vil overgangen bli lettere for barnet.

Med aktive foreldre mener vi at dere må sette av god tid til barnehage tilvenningen, vi vil at dere skal være til stede sammen med barnet i barnehagen den første uken ha korte dager også må vi se om det er hensiktsmessige og videreføre dette i den andre uken av oppstarten. Det kan også være andre omsorgspersoner, tryggevoksne for barnet som er med i barnahgen dersom det er blir utfordrende for familien.

Ta kontakt med oss om det skulle by på utfordringer, så finner vi en løsning sammen.

FORVENTNINGER TIL FORESATTE UNDER TILVENNING:

Det forventes at foreldre deltar aktivt og tar ansvar for eget barn.

Foreldres oppgave er å være sammen med barnet hele tiden og bidra til at

barnet får gjøre seg kjent i barnehagen på sitt vis og i sitt tempo.

Foreldre kjenner barnet og vet hvilken støtte det trenger i de ulike situasjonene.

Vi vil at foreldre skal:

Sitt sammen med barnet på gulvet, leke og la barnet selv få bestemme når det er klart for å utforske de nye omgivelsene sine. Foresatte har ansvar for å leke, skifte bleie, måltid og legging den første uken. Skulle barnet tillate kan ansatte gradvis overta ansvaret for disse oppgavene.

**Første uka**

Foreldre er sammen med barnet i barnehagen i korte perioder gjerne et par timer om dagen, og uke 2 er det fint å gi barnet kortere dager.

Barn reagerer ulikt på å begynne i barnehagen, det er en stor omveltning i

livet. Noen blir klengete, noen trenger mer søvn, andre reagerer med

forstyrret søvnmønster, og virker litt lei seg. Dette handler ikke

nødvendigvis om mistrivsel, men det kan være en reaksjon på den nye

hverdagen. Snakk med personalet om hvordan barnet har det hjemme, og

hvordan en sammen kan gjøre dagene lettere.

**Levering/ Avskjed:**

det er viktig å avtale med personalet, ta tydelig farvel med

barnet og så gå. Personalet skal støtte barnets følelser «Jeg ser du er lei

deg- det skjønner jeg godt» gå med barnet i følelsen, og ikke bare avlede.

Det er naturlig at barnet reagerer, personalet skal trygge og trøste.

**Henting:**

- Vi anbefaler å gjennomføre henting selv om barnet

protesterer. Avskjed med barnehagen er også en ny rutine barnet skal

lære seg.

**Barnehagedagen ved oppstart:**

• Barnehagen er mobilfri sone, vær oppmerksomt til stede sammen med

barnet, for å følge opp barnets signaler. Det er viktig å ikke gjemme seg

bak en skjerm. Det er ikke lov å fotografere eller dele film fra barnehagen

på sosiale medier.

Dere vil få innsikt i barnehagens indre liv. Foreldre vil se andre

barns adferd, og være vitne til konflikter mellom barna, og kanskje se ting

en kan reagere på. På samme måte ser andre foreldre deres barn. Det

forventes at foreldre ikke snakker om det de opplever med andre, på

samme måte som personalet har taushetsplikt.

**Oppstarts samtale:**

• I løpet av de to første ukene får foreldrene tilbud om en

oppstarts samtale. Her kan en gi barnehagen viktig informasjon om

barnet og familien, og spørre om det en lurer på.

Vi gleder oss til å bli kjent med barnet og familien, og ønsker å få til en god

oppstartsperiode i tett dialog med foreldre, som kjenner barnet best. En god start legger grunnlag for videre trivsel, og et godt barnehageliv.

BARNEHAGENS ÅPNINGSTID

Barnehagens åpningstid er 07.00 – 17.00. dette er også de ansattes arbeidstid. Vennligst respekter dette ved å hente og levere barnet ditt innenfor denne åpningstiden.

Prosedyre ved for sen henting (etter kl 17.00):

1. gang: muntlig advarsel (dokumenteres skriftlig i barnehagen)
2. gang: skriftlig advarsel
3. gang: Bot på 250,-

Dette iverksettes etter skjønn og avhengig av situasjonen.

**BARNEHAGENS DAGSRYTME**

**07.00:** barnehagen åpner

**07.15 – 08.00:** vi serverer frokost

**08.30 – 09.30:** lek inne/ute

**09.30:** Kjernetiden starter (Tur/prosjektarbeid)

**10.30:** Vi serverer lunsj

**11.30:** Hviling/soving

**13.30:** Vi serverer 2. måltid.

**14.30:** Kjernetiden slutter (lek inne/ute).

**15.30**: Spiser frukt/grønnsaker

**16:30:** Barnehagen stenger.

**NB! Dette er ca tider og vi følger ikke nødvendigvis klokkeslettene,**

**men rekkefølgen.**

SOVING

Vi oppfordrer alle barn til å sove ute ! Dette er etter vår mening det beste for barna mht. frisk luft og ro. Dersom noen foreldre ønsker at barna sover inne, kan dette ordnes for kortere perioder. Dette avtales ved innkjøringen eller ved samtale med barnegruppas leder. Det er viktig at barna har tepper, poser, myggnett, regntrekk og seler som er intakt alt etter hvilken årstid det er. Husk å merke alt med barnets navn!

MÅLTIDER

Hos oss har vi tre måltider om dagen. Frokost, lunsj og «middag». I tillegg har vi frukt og grønt som vi serverer etter måltid og/eller på ettermiddagen.

Vårt fokus er sunn og god mat. Foreldrene betaler 400,- pr måned i matpenger, og da er alle måltider inkludert, slik at dere som foreldre slipper å tenke på matpakker og frukt.

SYKE BARN

Når ett barn er fraværende på grunn av sykdom, er det viktig at det gis beskjed til barnehagen første fraværsdag innen kl 09:30. Syke barn kan ikke være i barnehagen. Barnet må være så frisk at det kan følge barnehagens dagsrytme. Dersom symptomer på sykdom oppstår i løpet av barnehagedagen, vil dere bli kontaktet av personalet, slik at dere kan hente barnet. Dette gjøres for å redusere smittefaren for de andre barna og personalet, og fordi syke barn trenger ro. Rakkerungan barnehagedrift AS forholder seg hele tiden til de retningslinjer for sykdom i barnehage som ligger på Norsk folkehelseinstitutt; [www.fhi.no](http://www.fhi.no)

FRAVÆR

Dersom barnet ditt av ulike årsaker ikke kommer i barnehagen, setter vi pris på at dere gir beskjed til barnehagen i god tid før klokken 09.30. via telefon/sms eller Kidplan.

Tlf Lekia: 45491182 Fantasia: 46542751

ANDRE SAMARBEIDSPARTNERE

Barnehagen har ulike samarbeidspartnere. BUP (Barne- og ungdomspsykiatrien), ppt (pedagogisk- psykologisk tjeneste), helsestasjon, tolketjenesten, fysioterapeut, ergoterapeut, barnevernet m. fl.

PERSONALET

Alle ansatte må fremlegge politiattest før de starter arbeidet i barnehagen. De må også skrive under på taushetserklæring.

Ved behov (som sykdom, kursing av ansatte +++) vil det bli satt inn vikar vi bruker vikarbyråer pr.d.d brukes PVS

HVA SKAL VÆRE I BARNEHAGEN?!

Hvert barn har egen plass i garderoben, med kurver til oppbevaring av klær og utstyr.

Dette må være på plass:

Generelt:

* Ett til to sett med ekstra skift av inne- og uteklær: strømpebukse, bukse, Body/t-skjorte, genser, votter, lue, hals etc.
* Innesko: tøfler/sandaler
* Smokk, kosedyr og liknende til sovetiden.
* Drikkeflaske + sekk (for de over 2 år)

Sommerhalvåret: Vinterhalvåret:

* Solhatt/ caps - Foret utedress
* Badetøy - Foret vintersko
* Joggesko/sandaler - Cherrox e.l.
* Lett jakke - lue, votter og hals
* Regntøy og gummistøvler - Tynt og tykt ulltøy

-Ullsokker

NB!

* Alt av utstyr som barn har med seg i barnehagen skal være merket.
* Barn trenger klær som det er lett å bevege seg i.
* Vi ønsker at barna bruker hals og ikke skjerf på grunn av kvelningsfare
* Barna får solkrem/kuldekrem i barnehagen.

ANNEN INFORMASJON:

* Foreldrene smører barna med solkrem/kuldekrem hjemme på morgenen, vi fyller på utover dagen. Dere trenger ikke ta med dere krem i barnehagen.
* **Bleieavtale** koster 150,- pr mnd og inkluderer også salver, våtservietter og liknende for stell.
* **Parkering**:
* **Hjemmesiden/Kidplan**: <https://rakkerungan.barnehage.no/> Her finner dere utfyllende informasjon som, årshjul med viktige datoer, referater fra foreldremøter, barnehagens årsplan, barnehagens vedtekter, avdelingenes månedsplaner og bilder. Det blir også lagt ut diverse beskjeder fra både avdelingene og styrer. Vi anbefaler at dere laster ned Kidplan appen for å holde dere best mulig oppdatert på beskjeder og planer. I Kidplan kan dere også sende beskjeder til barnehagen, registrere ferie/fravær/sykdom og følge med på tavla hvor vi skriver litt om barnas dag og legger ut bilder.